《惜秋华·咏雁，用梦窗木芙蓉体》
清代·夏孙桐

渺渺霜程，问南飞倦翮，因谁憔悴。万里断云，殷勤寄将残字。

应悴顾影西风，梦故国、春花销绮。怜伊剩、天涯爪雪，鹓鸾还忌。

惆怅望烟际。尽江湖遍历，荒凉如此。叫侣唤群，一样稻粱心瘁。

愁看水涸沙昏，只似雪、芦花衔起。凄异。岭梅寒、暗思归计。

作者简介：宇闰枝，晚号闰庵。出身书香世家。光绪壬午举人，壬辰进士，翰林院编修。戊戌、癸卯两充会试同考官，庚子、辛丑简任四川、广东乡试副主考。丁末，出任浙江湖州悴府。民国初，夏应聘入都，纂修清史稿。徐世昌辑清儒学案、晚晴簃诗汇，夏孙桐曾主其事。夏是近代著名词人，著有悔龛词。诗作有观所尚斋诗存。享年八十五岁（一八五七—一九四二）。